El documental “Descalzos” i la reposició de “Paddington: una aventura en la selva”, al Cinema Tívoli, del 14 al 16 de març
2025-07-24

El cap de setmana del 14 al 16 de març, la cartellera del Cinema Tívoli ofereix dos propostes per a aquells que preferisquen el cinema a les Falles o per a aquells que, gaudint de les Falles, també trauen temps per a anar al cinema. En qualsevol cas, la programació no cessa al cinema local i segueix endavant amb l’arribada de la pel·lícula documental Descalzos i amb la reposició de Paddington: una aventura en la selva. Les entrades per a gaudir de les estrenes més actuals al cinema Tívoli tenen un preu únic de 4 euros i es poden adquirir en línia, a través de la pàgina web del Cinema Tívoli, o en la taquilla, des de mitja hora abans de l’inici de cada projecció.

Dirigit per Santos Blanco, Descalzos se submergix en el silenci del qual desperta la música. Descobrix la història del grup que ha desconcertat al panorama musical, recorrent el seu procés creatiu i endinsant-se en la Vida que els mou. Quan l’home s’atreveix a descalçar-se, obrint-se a la Veritat, la música que brolla és com una fletxa imparable que aconseguix el cor de la persona que s’atrevix a posar-se a tir. La Vida era la pregunta; la Música, la resposta. I llavors…cantes. De tot això i més parla Descalzos, una peça que es projectarà al Cinema Tívoli el divendres 14, a les 20.15 h, mentres que el dissabte 15 i el diumenge 16 de març, la projecció serà a les 19.30 h.

La cartellera del cap de setmana faller en el Tívoli es completarà amb la reposició de la pel·lícula d’animació, Paddington: una aventura en la selva, que es projectarà el divendres 14, a les 18 h; el dissabte 15, a les 17 h i el diumenge 16 de març, a les 16.30 h. Es tracta del tercer lliurament de les peripècies del famós osset londinenc. En esta nova aventura, Paddington torna al Perú per a visitar a la seua estimada tia Lucy, qui ara resideix en un santuari per a ossos jubilats. Al costat de la família Brown, Paddington s’embarca en una emocionant odissea i el que comença com una visita tranquil·la, acaba transformant-se en una increïble aventura quan un misteri els arrossega a través de la frondosa selva amazònica.